R  O  M  Â  N  I  A
JUDEŢUL TIMIS ORAȘUL DETA
CONSILIUL LOCAL
305200, Judeţ Timis, orașul Deta, str.Victoriei, nr.32
telefon: 0256390466 fax: 0256390511
e-mail: primariadeta_net69.ro
ANEXĂ 
CAIET DE SARCINI
MASA LEMNOASĂ FASONATĂ
PROVENITĂ DIN  PROPRIETATEA PUBLICĂ A ORAȘULUI DETA 2022 - 2023

1. Date privind organizatorul licitației;
Denumire:  


PRIMARIA DETA;
Codul fiscal: 


2503378;
Adresa: 


STR.VICTORIEI NR .32
Numărul de telefon: 

0256/390466
Telefax: 


0256/390511
Adresa de e-mail: 

primariadeta@net69.ro;
Cont bancar:


RO03TREZ62421180250XXXXX;
2. Date privind organizarea licitației;
Data sedinței de licitație: ……………………..





Ora ședinței de licitație: ………………………
Data și ora - limită pentru depunerea documentației de înscriere la licitație:
…………………….
Data și ora de desfășurare a ședinței de preselecție: …………………...
Locul ședinței de licitație: Primaria oraș Deta.
Tipul de licitație: Licitație publică cu strigare.








3. Legislatia aplicabilă;
a) Licitaţia se organizează şi se desfăşoară în conformitate cu prevederile HG 715/2017 pentru aprobarea Regulamentului de valorificare a masei lemnoase din fondul forestier proprietate publică;
b) Legea 46/2008 Codul Silvic, cu modificările şi completările ulterioare;
c) Ordinul Ministrului nr. 1540/2011 pentru aprobarea Instrucţiunilor privind termenele, modalităţile şi prerioadele de colectare, scoatere şi transport al materialului lemnos, cu modificările şi completările ulterioare;
d) OUG 195/2005 privind protectia mediului, cu modificările și completările ulterioare;
e) Hotărârea Consiliului Local DETA nr. 1/04.01.2023 privind aprobarea valorificarea cantității de masă lemnoasă din Parcul Anton Kratzer, proprietatea publică a orașului Deta. 
Cap. 1 Informații generale
Art. 1 - (1) Prezentul caiet de sarcini stabileşte condiţiile de desfăşurare a procedurii de valorificare a masei lemnoase din fondul forestier proprietate publică a orașului Deta. 
(2) Prezentul caiet de sarcini a fost întocmit în baza HG 715/2017 pentru aprobarea Regulamentului de valorificare a masei lemnoase din fondul forestier proprietate publică .
Art. 2 - Valorificarea masei lemnoase la drum auto forestier, exploatată din fondul forestier proprietatea publică a orașului Deta se va face prin licitaţie publică cu strigare, sortimentul scos la licitaţie, preţul de pornire a licitaţiei şi locul depozitării materialului lemnos sunt prevăzute în anexa 1 la prezentul caiet de sarcini.
Art. 3 – (1)  Pentru lemnul fasonat provenite din fondul forestier proprietate publică a unitatii administrativ-teritoriale, publică a orașului Deta, anunțul privind organizarea licitației de vânzare cu cel putin 10 zile calendaristice înainte de data desfășurării acesteia.
(2) Anunțul prevpzut la alin. (1) se publică pe site-ul www.produselepadurii.ro, site-ul ocoalederegim.ro si pe site-ul www.detatm.ro precum și afișat la sediul Primăriei orașului Deta.
Cap. 2  Participarea la licitaţie de masă lemnoasă, material lemnos fasonat
Art. 4 – Au dreptul să participe la licitaţie pentru masa lemnoasa fasonată numai operatorii economici/grupuri de operatori economici atestaţi pentru activitatea de exploatări forestiere, precum și operatori economici, înregistraţi într-un stat membru al UE, în baza certificatului de atestare pentru lucrări de exploatare forestieră valabil deţinut de aceştia sau a altui document similar, emis de autoritatea competentă din acel stat, şi recunoscut/echivalat, în condiţiile legii, de autoritatea de resort din România, declarați admiși de către comisia de preselecție și care respectă prevederile art.21 din H.G. 715/2017.
Art. 5 – Operatorii economici/grupul de operatori economici care au avut contracte reziliate în ultimele 6 luni anterior datei licitației, din culpa sa, cu organizatorul licitației pentru masa lemnoasă/lemn fasonat, respectiv nu a încheiat în ultimele 6 luni anterior licitației, din culpă sa, sau a cesionat contrar prevederilor prezentului regulament contracte pentru masa lemnoasă/lemn fasonat pentru care a fost declarat adjudecat va fi respinsă participarea lor la licitație.
Cap. 3 Preselecția ofertanţilor
Art. 6 – Pentru admiterea la licitaţie a operatorilor/agenților economici se organizează o preselecţie în data de ………………………….. la sediul PRIMĂRIEI ORAȘULUI DETA.
Art. 7 – Pentru participarea la licitaţie, operatorul economic trebuie să depună, până la termenul prevăzut în anunțul de licitatie, o cerere de înscriere prevăzută  în anexa 2 la prezentul caiet de sarcini, care se înregistrează în registrul de corespondență al organizatorului și la care trebuie să anexeze documentația formată din următoarele documente, după caz, în original sau în copie certificată, sub semnatură, de către reprezentantul legal al operatorului economic, pentru conformitate cu originalul:
a) documentul de înregistrare a operatorului economic la oficiul registrului comerțului sau, după caz, documentul echivalent de înregistrare, în cazul operatorilor economici străini;
b) certificatul constatator privind operatorul economic, în original, sau copie conformă cu originalul, eliberat de oficiul registrului comerțului direct sau prin serviciul online Info Cert, sau informații extinse despre acestă, solicitare de organizator prin serviciul Recom Online, cu cel mult 30 de zile calendaristice înainte de data preselecției;
c) declarașia pe propria raspundere a reprezentantului legal al operatorului economic ca nu are datorii restante față de proprietarul/administratorul fondului forestier proprietate publică a unității administrativ-teritoriale, după caz, precum și faptul că asociatul unic/niciunul din asociații operatorului economic nu este asociat la niciun operator economic/grup de operatori economici care are datorii restante față de proprietarul/administratorul fondului forestier proprietate publică a unității administrativ-teritoriale, după caz prevăzută  în anexa 3 la prezentul caiet de sarcini;
d) certificatul de atestare pentru lucrări de exploatare forestieră al operatorului economic, valabil, anexa acestuia completata la zi, cazierul tehnic de exploatare completat la zi, certificate sub semnatura reprezentantului legal al operatorului economic, sau documentul similar recunoscut/echivalat de autoritatea de resort din România, în cazul operatorilor economici straini; acest document trebuie prezentat de catre operatorii economici care sunt atestati pentru activitatea de exploatare forestiera în copie conforma cu originalul și numai în cazul licitațiilor organizate pentru valorificarea masei lemnoase;
e) declarația pe propria raspundere a reprezentantului legal al operatorului economic privind apartenența/neapartenența la un grup de operatori economici, ața cum este definit la art. 1, lit. h) din HG nr.715/2017, prevăzută  în anexa 4 la prezentul caiet de sarcini;
f) declarație prin care operatorul economic declară, pe propria răspundere, că asigură prin capacitatea proprie procesarea a 40% din volumul achiziționat; această declarație este necesară numai pentru cumpărarea de lemn fasonat la drum auto, provenit din fondul forestier proprietate publică, din produse principale sau produse accidentale I prevăzută  în anexa 5 la prezentul caiet de sarcini.;
g) declarația prevăzută la art. 8, alin. (2) din HG nr.715/2017, operatorul economic/grupul de operatori economici depune la organizatorul licitației o declarație pe propria raspundere care să cuprindă situația volumului de lemn fasonat achiziționat/procesat anual din fiecare specie și sortiment industrial de material lemnos, prevăzută  în anexa 6 la prezentul caiet de sarcini..
Art. 8 – Cererea și documentația prevăzute mai sus se pot depune la organizatorul licitației prin una dintre următoarele modalități:
a) direct la registratură, pe hârtie;
b) prin poștă/curier, pe hârtie;
c) prin poștă electronică, format pdf, semnate cu semnatură electronică calificată sau sigiliu electronic calificat. 
Art. 9 – (1) Comisia de preselecție analizează documentele depuse de către solicitanți și hotărăște admiterea/respingerea participării acestora la licitație/negociere, cu respectarea prevederilor Legii nr. 161/2003, cu modificările și completările ulterioare.
 (2) Comisia de preselecție respinge participarea la licitație/negociere a solicitantului care se află cel puțin în una dintre următoarele situații:
a) nu a depus/nu a transmis electronic toate documentele prevazute mai sus după caz, până la data stabilită în anunț sau documentele depuse sunt incomplete sau nu sunt certificate pentru conformitate cu originalul, după caz;
b) are datorii restante față de proprietarul/administratorul fondului forestier proprietate publică a unității administrativ-teritoriale, precum și faptul că asociatul unic/unul din asociații operatorului economic este asociat la un operator economic/grup de operatori economici care are datorii restante față de proprietarul/administratorul fondului forestier proprietate publică a unității administrativ-teritoriale; Neadmiterea la licitație/negociere se face pentru masa lemnoasă/lemnul fasonat provenită/provenit din fondul forestier proprietate publică a unității administrativ-teritoriale în cauză;
c) nu are certificat de atestare pentru lucrări de exploatare forestieră valabil la momentul preselecției, în cazul operatorilor economici care solicită înscrierea la licitațiile de masă lemnoasă;
d) nu are capacitate de exploatare forestieră disponibilă conform certificatului de atestare și anexei la acesta și declarației pe propria răspundere privind situația capacității anuale disponibile, în cazul operatorilor economici care solicită înscrierea la licitațiile/negocierile de masă lemnoasă; Capacitatea disponibilă pentru un an de producție se calculează ca diferența dintre volumul anual atestat și volumul autorizat cumulat cu volumul contractat, dar încă neautorizat la exploatare pentru respectivul an de producție;
e) nu a realizat procentul prevazut la art. 60, alin. (5), lit. c) din Legea nr. 46/2008, republicată, cu modificările și completările ulterioare; Constatarea nerealizării procentului prevazut la art. 60, alin. (5), lit. c) din Legea nr. 46/2008, republicată, cu modificările și completările ulterioare, se face prin act administrativ emis de conducatorul structurii teritoriale de specialitate a autoritatii publice centrale care răspunde de silvicultura competentă teritorial, care se postează pe site-ul autorității publice centrale care răspunde de silvicultură; Această prevedere se aplică numai în cazul operatorilor economici care solicită înscrierea la licitațiile de lemn de lucru fasonat;
f) a depășit procentul prevazut la art. 60, alin. (5), lit. f) din Legea nr. 46/2008, republicată, cu modificările și completările ulterioare; Constatarea depășirii se face prin act administrativ emis de conducatorul structurii teritoriale de specialitate a autoritatii publice centrale care răspunde de silvicultura competentă teritorial; În termen de 5 zile lucrătoare, structura teritorială de specialitate a autorității publice centrale care răspunde de silvicultura competentă teritorial, transmite autorității publice centrale care răspunde de silvicultură, actul administrativ, care are obligația postării pe site-ul acesteia, cu respectarea prevederilor art. 8, alin. (3);
g) nu prezintă certificatul de atestare referitor la capacitatea de industrializare a lemnului fasonat potrivit prevederilor art. 58, în cazul operatorilor economici din industria mobilei care solicită participarea la runda I a licitațiilor de vânzare a lemnului de lucru fasonat, sau, după caz, precontractul de servicii de prelucrare primară a lemnului fasonat încheiat între prestatorul de servicii și producatorul din industria mobilei care deține certificat de atestare privind capacitatea de industrializare a lemnului; Această condiție este numai în cazul licitațiilor organizate de către administratorii fondului forestier proprietate publică a statului;
h) a avut contracte reziliate în ultimele 6 luni anterior datei licitației, din culpa sa, cu organizatorul licitației pentru masa lemnoasă/lemn fasonat, respectiv nu a încheiat în ultimele 6 luni anterior licitației, din culpa sa, sau a cesionat contrar prevederilor prezentului regulament contracte pentru masa lemnoasă/lemn fasonat pentru care a fost declarat adjudecatar;
i) la data preselecției are acumulate cel putin 25 de puncte de penalizare, conform prevederilor Legii nr. 171/2010, cu modificările și completările ulterioare.
(3) Operatorii economici nu participa la sedinta comisiei de preselecție.
Art. 10 – La sfârșitul sedinței de preselecție, comisia încheie un proces-verbal în care se consemnează: data și locul desfășurării preselecției, membrii comisiei de preselecție prezenți, solicitanții care s-au înscris în vederea participării la licitație, solicitanții admiși și volumul maxim de masa lemnoasa pe care acestia il mai pot, la data preselectiei, adjudeca ,solicitantii respinși și motivul respingerii lor, observații cu privire la organizarea și desfășurarea preselecției și la ora afiășrii rezultatului preselecției.
(2) Procesul-verbal de preselecție, după semnarea de către membrii comisiei prezenți, se înregistrează în registrul de corespondență al organizatorului.
(3) Procesul-verbal al comisiei de preselecție se afișează la sediul organizatorului licitației și se postează pe site-urile unde a fost publicat anunțul de licitație, cel mai târziu în ziua lucrătoare, următoare preselecției.
(4) Operatorul economic care consideră că, din motive neintemeiate, nu a fost admis să participe la licitație/negociere poate face contestație. Contestația se formulează în scris și se depune la sediul organizatorului, în termen de maximum 24 de ore de la data și ora afișării rezultatului preselecției. În situația în care termenul se împlinește într-o zi nelucrătoare, acesta se prelungește corespunzător până în următoarea zi lucrătoare.
(5) Conducătorul organizatorului este obligat să soluționeze contestația prin decizie motivată, în ziua depunerii contestației sau în ziua lucrătoare, următoare depunerii acesteia; Decizia se afișează până la sfârșitul programului de lucru din ziua lucrătoare la sediul organizatorului și se comunică contestatarului.
(6) În situația în care, în urma analizării contestației se stabilește că aceasta a fost întemeiată, conducatorul organizatorului dispune admiterea contestatarului la licitație/negociere.
Art. 11 – (1) Operatorilor economici care solicită informații privitoare la volumul și calitatea masei lemnoase/lemnului fasonat care urmează a se licita li se pune la dispoziție, la sediul Primăriei Orașului Deta, documentația tehnică necesară în acest scop.
(2) În situația în care operatorii economici interesați să participe la licitație, solicită să vizioneze masă lemnoasă care este supusă vânzării, organizatorul licitației/negocierii asigură condițiile pentru vizionare și desemnează în acest sens un specialist, pe baza unei planificări.
Cap. 4 Desfășurarea licitaţiei
Art. 12 – (1) Operatorii economicii  admişi pentru licitaţie, în urma preselecţiei, trebuie să facă dovada achitării, anterior începerii sedinței de licitație, în contul organizatorului RO03TREZ62421180250XXXXX, deschis la Trezoreria orasului Deta, prin instrumente bancare legale decontabile până la începerea licitației și certificate de bancă sau în numerar la casieria organizatorului:
a) garanției de contractare pentru volumul de masă lemnoasă/lemn fasonat pe care intenționează să îl cumpere, în cuantum de 5% din valoarea de pornire la licitație, fără TVA;
b) achitării tarifului de participare la licitație stabilit, în condițiile legii, în valoare de 100 lei.
(2) Organizatorul licitaţiei recomandă tuturor operatorilor economici să achite garanția de contractare şi tariful de participare la licitaţie ÎN MOD DISTINCT ŞI SEPARAT (cu menţionarea pe documentul de achitare – garanţie de contractare, respectiv tarif de participare). 
Garanţia de contractare se va ACHITA anterior licitaţiei pentru TOATĂ cantitatea de materiale lemnoase pe care operatorul economic/ grupul de operatori economici intenţionează să o cumpere. 
(3) Documentul privind achitarea garanției de contractare și tarifului de participare se depune la secretariatul comisiei de licitaţie cu minimum o oră  înaintea începerii şedinţei de licitaţie.
            (4) Neîndeplinirea condiţiilor prevăzute la alin. (1), (2) și (3) determină interzicerea participării la licitație a operatorului economic.
(5) Garanția de contractare constituită pentru masa lemnoasă/lemnul fasonat adjudecată/adjudecat se reține până la data procesului-verbal de predare-primire a masei lemnoase spre exploatare, respectiv până la momentul încasării de către vânzător a contravalorii lemnului fasonat. În situația în care cuantumul garanției de contractare constituită anterior licitației este mai mare decât garanția de contractare necesară pentru masa lemnoasă/lemnul fasonat adjudecată/adjudecat, diferența se restituie operatorului economic, la cerere, în termen de cel mult 3 zile lucrătoare.
6) Garanția de contractare prevazută la alin. (5), nerestituită, poate constitui garanție pentru participarea la o licitație/negociere ulterioară, organizată în condițiile prezentului regulament, și/sau pentru plata masei lemnoase/lemnului fasonat, numai cu acordul scris al operatorului economic.
(7) Garanția de contractare reținută în condițiile alin. (5), nu se restituie operatorului economic în urmatoarele situații:
 a) nu a fost încheiat contractul de vânzare-cumpărare a masei lemnoase/lemnului fasonat, în termenul prevazut în caietul de sarcini, din culpa operatorului economic;
b) masa lemnoasă nu a fost predată spre exploatare/lemnul fasonat nu a fost livrat, conform graficului, din culpa operatorului economic;
c) valoarea garanției de contractare, cu acordul partilor, se folosește pentru participarea la o licitatie/negociere ulterioara și/sau pentru plata masei lemnoase/lemnului fasonat.
   
(8) Garantia de contractare nerestituita in situatia prevazuta la alin. (7), lit. a) si b) se face venit al organizatorului licitației.
(9) Tariful de participare la licitație este stabilit de organizatorul licitației pe baza cheltuielilor aferente organizării șsi desfășurarii licitației și, după caz, a negocierii, respectiv: consumul de materiale de birotică, serviciile informatice, publicitate, închirierea spatiului pentru organizarea licitației și, după caz, a negocierii și pentru organizarea vizitelor în teren pentru vizionarea masei lemnoase.
Art. 13 – (1) Licitaţia se desfaşoară la locul, data şi la ora comunicate prin anunț. Licitaţiile se desfăşoară cu participarea comisiei de licitaţie şi a reprezentanţilor oficiali ai participanților în aceeaşi sală. 
Art. 14 - (1) Comisia de licitație este alcatuită din 3 sau 5 membri, numiți prin decizie a conducătorului organizatorului; Comisia de licitație nu poate avea aceeași componență cu cea de preselecție și își desfășoară activitatea cu respectarea prevederilor Legii nr. 161/2003, cu modificările și completările ulterioare. 
(2) Din comisia de licitație va face parte și un membru desemnat de ocolul silvic care asigură administrarea/serviciile silvice, pentru fondul forestier proprietate a UAT, atunci când licitațiile se organizează de către proprietar.
   
Art. 15 - Sedința de licitație este deschisă de către președintele comisiei, care prezintă componenta acesteia, numarul minim pentru cvorum, care este de 2 din cei 3 membri ai comisiei, membrii prezenți, tipul de licitație, modul de desfășurare a licitației si toate informațiile necesare desfășurării licitației.

Art. 16 - Hotărârile comisiei de licitație se iau cu votul majorității simple a membrilor comisiei prezenți.
Art. 17. Conducătorul administratorului fondului forestier proprietate publică a statului și conducatorul organizatorului licitației nu pot face parte din comisia de preselecție sau din comisia de licitație.

Art. 18 - (1) Pasul de licitare se stabileste de organizatorul licitației in lei/m3, volum brut, fără TVA, la nivelul valorii de 5% din pretul de pornire, rotunjit la lei, și se aplică numai la licitația publică cu strigare .
(2) Este interzisă pornirea licitației de la alt nivel decât cel al prețului de pornire aprobat și comunicat de organizatorul licitației.
Art. 19 - Licitaţia publică cu strigare se desfășoară astfel:
a) licitarea masei lemnoase începe și se desfășoara în ordinea prevazută în listele de partizi/grupaje de partizi/loturi/piese afișate la sediul organizatorului licitației și publicate pe site-ul www.ocoalederegim.ro și pe site-ul organizatorului.
b) președintele comisiei anunță prețul de pornire și pasul de licitare, pentru partida/grupajul de partizi/lotul/piesa în cauza.
c) pentru fiecare partidă/grupaj de partizi/lot/piesa licitația începe de la prețul de pornire; Oferirea, de către participant, a nivelului prețului de pornire este considerată ofertă; Următoarele oferte, la nivelul a cel puțin un pas, ale participanților se consideră licitări; Ofertele se înscriu în fișele de desfășurare a licitației.
d) este declarat adjudecatar licitantul care a oferit prețul cel mai mare, dupa 3 strigări succesive ale președintelui comisiei de licitație ale respectivei oferte.
e) daca pentru partida/grupajul de partizi/lotul/piesa de lemn fasonat care face obiectul licitației se face o singură ofertă, adjudecarea nu se poate face la respectiva licitație.
Art. 20 - (1) După desfășuraea licitației, se întocmește procesul-verbal privind desfașurarea și rezultatul licitației, în care se consemnează, în mod obligatoriu, următoarele: data și locul desfășurarii licitatiei, modul de anunțare a licitației, membrii comisiei de licitație prezenți, tipul licitației, obiectul licitației, solicitanții care nu au îndeplinit condițiile de participare la licitație, reprezentanții legali ai acestora, termenul de încheiere a contractelor de vânzare, observații cu privire la organizarea și desfășurarea licitației.
(2) Fișele de desfășurare a licitației publice cu strigare, semnate de membrii comisiei prezenți, devin anexa la procesul-verbal al licitației; Fișele pot fi semnate și de ofertanți, comisia oferindu-le aceasta posibilitate.
(3) Procesul-verbal al ședinței de licitație se semnează de către toți membrii comisiei de licitație prezenți.
  Cap. 5 Înregistrarea și soluționarea contestațiilor cu privire la licitație.
Art. 21 (1) Operatorii economici participanți la licitație, care consideră că nu au fost respectate prevederile prezentului regulament privind desfășurarea licitației pentru anumite partizi/loturi/piese pot face contestație; 
(2) Contestația se formulează în scris și se depune la sediul organizatorului în ziua în care a fost desfășurată licitația; 
(3) Conducatorul organizatorului este obligat să soluționeze contestația în termen de 5 zile lucratoare de la data desfășurării licitației; 
(4) Modul de analizare și soluționare se consemnează într-o decizie motivată, iar soluția se comunică contestatarului, în scris; 
(5) Daca în urma analizării contestației se stabilește că aceasta a fost intemeiată, organizatorul dispune anularea adjudecării pentru partida/lotul/piesa în cauză și oferirea acesteia/acestuia la o noua licitatie.
Art. 22 (1) În cazul în care, între momentul adjudecarii și cel al contractării, operatorul economic adjudecatar constată că masa lemnoasă nu corespunde ca volum sau/și calitate cu prevederile actului de punere în valoare, îl va înștiința despre aceasta, în scris, pe organizatorul licitației în termen de maximum 5 zile calendaristice de la încheierea procesului-verbal de licitație; La contestație va anexa documentația de verificare, întocmită conform normelor tehnice silvice în vigoare, însușită de persoana de specialitate din cadrul operatorului economic.
(2) Contestarea prevederilor actului de punere în valoare, în situația prevazută la alin. (1), obligă pe organizatorul licitației la efectuarea unei verificări în teren, în conformitate cu normele tehnice silvice în vigoare, în prezența contestatarului.
(3) În cazurile prevazute la alin. (2), termenul de 10 zile de la adjudecare până la încheierea contractelor de vânzare a masei lemnoase se prelungeste cu perioada dintre data depunerii contestației și data transmiterii răspunsului de către contestatar; Termenul primirii răspunsului este de maximum 20 de zile lucrătoare de la data depunerii contestației.
   
(4) În situația în care conducatorul organizatorului constată că se confirmă aspectele contestate, acesta anulează adjudecarea și restituie garanția de contractare.
 
Cap. 6 Încheierea contractului de vânzare a lemnului fasonat
Art. 23 (1)  Încheierea contractului de vânzare a lemnului fasonat care s-a adjudecat prin licitație are loc în termen de cel mult 10 zile lucratoare de la data desfășurarii licitației, și se face la sediul organizatorului. 
Proiectul contractului de vânzare a lemnului fasonat este prevăzut în anexa 7 la prezentul caiet de sarcini. 
           (2) Neîncheierea contractului de vânzare a lemnului fasonat care s-a adjudecat, în termenul maxim de 10 zile lucratoare, stabilit prin caietul de sarcini, din culpa exclusiva a operatorului economic adjudecatar, atrage anularea adjudecării și pierderea garanției de contractare aferente, precum și a dreptului de participare a acestuia la licitație/negociere, în condițiile prezentului regulament, pentru o perioada de 6 luni de la data-limita prevăzuta pentru încheierea contractului.
  
(3) Rezilierea contractului de vânzare a lemnului fasonat, din culpa cumpărătorului, până la predarea masei lemnoase spre exploatare, respectiv până la achitarea contravalorii lemnului fasonat atrage dupa sine pierderea garantiei de contractare, precum și a dreptului de participare la licitație/negociere, în conditiile prezentului regulament, pentru o perioada de 6 luni de la data rezilierii. În situația în care rezilierea contractului de vânzare a masei lemnoase se face ulterior restituirii garanției de contractare, din culpa cumpărătorului, operatorul economic în cauza pierde dreptul de participare la licitație/negociere, pentru o perioada de 6 luni de la data rezilierii, în condițiile prezentului regulament și atrage și aplicarea masurilor legale referitoare la repararea prejudiciului, dupa caz.
(4) Neîncheierea contractului de vânzare a lemnului fasonat în termenul stabilit prin caietul de sarcini, din culpa exclusiva a organizatorului, atrage aplicarea măsurilor legale referitoare la repararea prejudiciului, organizatorul fiind obligat și la restituirea garanției de contractare depusă.
(5) Adjudecatarii masei lemnoase a lemnului fasonat au dreptul de a cesiona contractele de vânzare-cumparare încheiate în urma licitațiilor/negocierilor desfășurate potrivit prezentului regulament, doar dacă aceasta posibilitate este prevazută expres în caietul de sarcini, respectiv în contractul de vânzare. Contractul de vânzare poate fi cesionat numai operatorilor economici pentru care este acordul scris al organizatorului și numai celor care au făcut oferte la licitația/negocierea la care s-a adjudecat respectiva masa lemnoasă/respectivul lemn fasonat.
(6) Posibilul cesionar al contractului, la data cesionării, trebuie să îndeplinească cumulativ condițiile de admitere la licitație prevăzute de prezentul regulament.
(7) Cesionarea unui contract fără respectarea prevederilor de la alin. (5) și (6) determina neautorizarea la exploatare a masei lemnoase, respectiv nelivrarea lemnului fasonat care face obiectul contractului, iar operatorii economici în cauză pierd și dreptul de participare la licitație/negociere, în condițiile prezentului regulament, pentru o perioadă de 6 luni de la data cesionării.
  
 (8) În contractul de vânzare, masa lemnoasă adjudecată/lemnul fasonat adjudecat se explicitează cantitativ și valoric și se facturează corespunzator, în funcție de modul de valorificare, astfel:
a) în cazul masei lemnoase, facturarea se realizează prin înscrierea volumului brut, până la incidența cu volumul brut din APV si a valorii aferente, fără TVA;
b) în cazul loturilor și pieselor de lemn fasonat din sortimente de lemn rotund și despicat de lucru, facturarea se realizează prin inscrierea volumului net al lotului/piesei de lemn fasonat și a valorii aferente lotului/piesei, fără TVA și prin înscrierea volumului cojii acestora și a valorii aferente pentru fiecare lot/piesă, fără TVA; În factura, pentru fiecare lot/piesa se înscrie și volumul brut rezultat din insumarea volumului net și a volumului cojii aferente volumului net;

            c) în cazul lemnului de foc, facturarea se realizeaza prin înscrierea volumului brut al aces-tuia și a valorii aferente lotului, fără TVA.
   
(9) Valoarea unitară a cojii prevazuta la alin. (8), lit. b) aferentă unui lot sau unei piese din sortimente de lemn de lucru se determină prin multiplicarea prețului de pornire la licitație/negociere stabilit pentru coaja, pentru fiecare specie/grup de specii forestiere, cu factorul rezultat din raportul dintre pretul de adjudecare și prețul de pornire la licitatie ale lotului/piesei din sortiment de lemn de lucru în cauza.
   
(10) Volumul net al pieselor personalizate și al loturilor din sortimentele de lemn de lucru se calculează pe baza măsurătorilor efective realizate pentru fiecare piesă personalizată, respectiv pentru fiecare piesă cuprinsă într-un lot. Volumul cojii aferente acestor piese personalizate, respectiv aferentă pieselor cuprinse într-un lot se determină în funcție de volumul brut și de volumul net al fiecărei piese sau pe baza de măsuratori. Volumul net și volumul cojii se evidențiază în mod distinct pentru fiecare piesă personalizată, respectiv pentru fiecare piesă dintr-un lot și se înscriu în fișele acestora.

Întocmit
ANEXA 1
LISTA LOTURI FASONATE PENTRU LICITAȚIA DIN ………………….
ANEXA 2
SC______________________ SRL
NR._____/__________
CĂTRE
PRIMARIA DETA
SOLICITARE PARTICIPARE LICITAŢIE
DIN DATA ……………
Prin prezenţa vă rugăm a admite participarea SC............................................. SRL la preselecţia pentru licitaţia de masă lemnoasă fasonată din data ………………..
1. Date de identificare a SC...................................................... SRL, cu sediul în ..............................., nr ......., jud...................., telefon/fax......................................, e-mail ....................................................
2. Anexez prezentei cereri urmatoarele documente :
( ) Actul constitutiv al operatorului economic;
( ) Documentul de înregistrare a operatorului la Oficiul Registrului Comertului;
( ) Certificatul constatator eliberat de Oficiul Registrului Comertului prin serviciul
online Info Cert, cu cel mult 30 zile calendaristice înainte de data preselecției;
( ) Declarație pe proprie răspundere a operatorului economic că nu are datorii faţă de administratorul fondului forestier proprietate publica şi faţă de proprietar;
( ) Declarație pe proprie răspundere a operatorului economic privind aparenţa sau neaparenţa la un grup de operatori economici;
( ) Declarație pe proprie răspundere a operatorului economic care să cuprindă situaţia actualizată a volumului de lemn achiziţionat/procesat din fiecare specie şi sortiment, de la începutul anului în curs;
( ) Declarație pe proprie răspundere a operatorului economic privind situaţia completării la zi a atestatului de exploatare;
( ) Certificatul de atestare pentru lucrări de exploatare forestieră a operatorului economic;
Numele și prenumele conducatorului agentului economic ___________________
__________________
      Ştampila,                                                                         Semnătura conducătorului,
ANEXA 3
SC______________________ SRL
NR._____/__________
CĂTRE
PRIMARIA DETA
          Subsemnatul (a) .......................................................... în calitate de ............................... al SC ........................................... SRL înregistrat la Registrul Comerţului sub nr....................................., având CUI ...........................................
cu sediul in Loc. ........................., str............................., nr..........., jud..................., declar pe propria răspundere că nu am datorii faţă de UAT DETA proprietarul masei lemnoase pe care o voi licita la licitaţia din data de ........................
Aceasta este declaraţia pe proprie raspundere, cunoscând că declaraţiile inexacte sunt pedepsite conform legii.
SC ................................................. SRL
ANEXA 4
SC______________________ SRL
NR._____/__________
CĂTRE
PRIMARIA DETA
Subsemnatul (a) .......................................................... în calitate de ……………………….
............................... al SC ........................................... SRL înregistrat la Registrul Comerţului sub nr....................................., având CUI ...........................................cu sediul in Loc. ........................, str............................., nr..........., jud..................., declar pe propria răspundere că nu am apartenenţă la un grup de operatori economici aşa cum este definit in HG 924/ 2015 la art. 1, lit. e).
Menţionez că voi licita în:
( ) numele SC ............................................SRL la licitaţia din data de .....................
( ) numele unui grup de operatori economici ........................................la licitația din data de ........................
Aceasta este declaraţia pe propria răspundere, cunoscând că declaraţiile inexacte sunt pedepsite conform legii.
                           SC.............................................................SRL 
ANEXA 5

SC............................SRL
     NR........../........................
                                                        CATRE
                                             PRIMARIA DETA
     Subsemnatul(a)...................................................în calitate de ...............................
al SC........................................SRL înregistrata la Registrul Comertului sub nr........................,avand CUI................................, cu sediul în Loc................................, str.............................., nr......., jud........................., declar pe propria răspundere că asigur prin capacitatea proprie procesarea a 40% din volumul achiziționat conform HG 715/2017 art. 21, alin. (2), lit.g).
                                SC..........................................SRL 
ANEXA 6
Operator economic / Grup de operatori economici
________________________________________
Nr.__________/___________________________
DECLARAȚIE
referitoare la situația actualizată a volumului de lemn achiziționat/procesat ca masă lemnoasă pe picior/fasonat, din fiecare specie și sortiment de la începutul anului __________ , pentru respectarea condițiilor prevăzute de art. 60, alin. (5), lit. (f) din Legea nr. 46 / 2008 – Codul Silvic, republicată, cu modificările și completările ulterioare.
         Subsemnatul ________________________ , în calitate de reprezentant legal al operatorului             economic/grupului   de   operatori   economici _______________________________ ,   CUI  _____________________,   cu    sediul    în ___________________, Județul ______________ , declare pe proprie raspundere, sub sancțiunea prevazută de art. 326 din Codul Penal pentru fals în declarații, ca operatorul economic/grupul de operatori economici pe care îl reprezintă achiziționat/procesat de la începutul anului ______________ următoarele volume cumulate din speciile:
1. Masa lemnoasă pe picior.
	Specia

	Sortiment
	Volum achiziționat
cumulat în anul
_______ - mc.
	Volum procesat
cumulate în anul
_______ - mc.

	
	
	
	

	
	
	
	

	
	
	
	

	
	
	
	


2. Materiale lemnoase fasonate.
	Specia

	Sortiment
	Volum achiziționat
cumulat în anul
_______ - mc.
	Volum procesat
cumulate în anul
_______ - mc.

	
	
	
	

	
	
	
	

	
	
	
	

	
	
	
	


         Dam prezenta declarație în baza Art. 60, alin. (5), lit. (f) din Legea nr. 46 / 2008 – Codul Silvic republicată, cu modificările și completările ulterioare, coroborat cu Art. 21, alin. (5), lit. (f) si Art. 8 din Regulamentul de valorificare a masei lemnoase din fondul forestier proprietate publică, aprobat prin Hotărârea de Guvern nr. 715/2017.
Operator economic / Grup de operatori economici
_____________________________________________________
_____________________________________________________
(Numele și prenumele reprezentantului legal)
_____________________________________________________
(Semnatura)
ANEXA 7
CONTRACT DE VÂNZARE – CUMPĂRARE MASĂ LEMNOASĂ

În temeiul prevederilor HG. nr. 715/2017 pentru aprobarea Regulamentului de valorificare a masei lemnoase din fondul forestier proprietatea publică, 
I. PĂRȚILE CONTRACTANTE
1.1. ORAȘUL DETA, cu sediul în Deta, nr. 32, jud. Timis, CUI 2503378, reprezentat prin ROMAN PETRU - primar, în calitate de vânzător și
1.2. ___________________________________, cu sediul în ___________________, _____________________, înregistrat în __________ cu nr. CUI________________, CIF __________ reprezentat prin _______________________ consimt de comun acord la realizarea prezentului contract.
II. OBIECTUL CONTRACTULUI
Art. 1 - Vânzătorul se obligă să vândă, iar cumpărătorul se obligă să cumpere cantitatea de ___________ mc masă lemnoasă fasonată și apropiată la drum auto, în sortimentele, cantitățile și valorile din fișa de licitație nr. _________și Procesul verbal de licitație nr. ___________, anexă la prezentul contract din care face parte integrantă.
III. PREȚUL, INSTRUMENTELE DE PLATĂ
Art. 2 - (1) Valoarea totală a contractului este de __________lei, fără T.V.A., ce rezultă din prețul de vânzare a: _______________________________________________;
(2) Valoarea garanţiei de contractare achitată de cumpărător înaintea începerii ședinței licitației publice, se va utiliza pentru plata contravalorii masei lemnoase contractate, după cum urmează: ______________________.
Art. 3 - Predarea-preluarea masei lemnoase, ce face obiectul prezentului contract, se efectuează în conformitate cu prevederile art. 5.
Art. 4 - Achitarea prețului contractului se efectuează în contul vânzătorului potrivit prevederilor art. 8 din prezentul contract, în baza facturilor emise de către vânzător.
IV. OBLIGAȚIILE VÂNZĂTORULUI
Art. 5 - Vânzătorul are următoarele obligații:
a) Să predea masa lemnoasă adjudecată prin licitație în termen de 15 de zile de la încheierea contractului, în condițiile de calitate corespunzătoare, stipulate în fișa de licitație și caietul de sarcini al licitației de material lemnos, exploatat la drum auto.
b) Predarea masei lemnoase spre exploatare se va face pe postate, dupa efectuarea plății contravalorii acesteia sau, dacă părțile convin, după depunerea de instrumente de plată cu scadenta la maximum 30 de zile calendaristice;
c) Predarea–primirea masei lemnoase se va face la locul de depozitare a acesteia.
V. OBLIGAȚIILE CUMPĂRĂTORULUI
Art. 6 - Cumpărătorul are următoarele obligații:
a) să verifice în teren calitatea masei lemnoase care face obiectul prezentului contract. După perfectarea contractului, cumpărătorul nu va putea formula reclamație privind calitatea masei lemnoase cumpărate;
b) să preia și să transporte volumul de masă lemnoasă în termen de 30 zile de la semnarea prezentului contract;
c) să achite prețul în termen de 30 de zile de la semnarea contractului;
d) transportul masei lemnoase este în sarcina cumpărătorului, cheltuielile de încărcare-descărcare, precum și de transport fiind suportate de către acesta.
VII. RĂSPUNDEREA PĂRȚILOR CONTRACTANTE
Art. 7 - În cazul în care vânzătorul nu predă masa lemnoasă la termenul de livrare scadent, va suporta penalități de 0,1% /zi întârziere, calculate la valoarea masei lemnoase nepredate. 
Art. 8 - În cazul în care cumpărătorul nu preia masa lemnoasă la termenul de livrare scadent, acesta va suporta penalități de 0,1%/zi întârziere, calculate la valoarea masei lemnoase nepreluate.
Art. 9 - În cazul în care cumpărătorul nu onorează facturile în termenul stabilit, atunci acesta are obligația de a plăti penalități în cuantum de 2%, calculate pe fiecare lună sau fracțiune de lună, începând cu ziua imediat următoare a termenului de scadență și până la data stingerii sumei datorate inclusiv.
Art. 10 - Neexecutarea sau executarea defectuoasă sau cu întârziere a obligațiilor asumate prin contract, angajează părții în culpă pentru prejudiciile cauzate celeilalte părți.
VIII. ÎNCETAREA CONTRACTULUI
Art. 11 - (1) Nerespectarea obligațiilor asumate prin prezentul contract de către una din părți, dă dreptul părții lezate de a rezilia contractul și de a pretinde plata de daune-interese. 
(2) Părțile convin asupra următorului pact comisoriu: în cazul neîndeplinirii sau îndeplinirii necorespunzătoare a obligațiilor prevăzute în Art. 6, lit. b), c) și d), vânzătorul poate rezilia contractul de plin drept, fără punere în întârziere și fără intrevenția instanțelor de judecată, printr-o notificare scrisă, făcută cu 10 zile înainte de data încetării contractului.
(3) Partea din contract care s-a executat până la acea dată rămâne valabilă, cumpărătorul este obligat la plata prețului masei lemnoase preluate și neachitate până la data rezilierii, însă nu se va mai trece la executarea celorlalte faze din contract. La încetarea contractului în acest mod, cumpărătorul va datora vânzătorului, cu titlu de daune-interese pentru prejudiciile cauzate prin neexecutarea/executarea cu întârziere a contractului, o sumă echivalentă cu valoarea contractului (clauza penală).
IX. FORȚA MAJORĂ
Art. 12 - (1) Forța majoră este constatată de o autoritate competentă.
(2) Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care acționează acesta.
(3) Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
(4) Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și de a lua orice măsuri care îi stau la dispoziție, în vederea limitării consecințelor.
(5) Dacă forța majoră acționează sau se estimează că va acționa o perioadă mai mare de 1 lună, fiecare parte va avea dreptul să notifice celeilalte părți încetarea de plin drept a prezentului contract, fără ca vreauna din părți să poată pretinde celeilalte daune-interese.
X. LITIGII
Art. 13 - Părțile vor face toate eforturile pentru a rezolva pe cale amiabilă orice neînțelegere în legătură cu îndeplinirea contractului, în caz contrar, fiecare parte poate solicita ca disputa să se soluționeze de către instanțele judecătorești competente.
Prezentul contract are 2 pagini și s-a încheiat în 3 exemplare, din care: câte unul pentru fiecare parte contractantă și 1 ex. pentru OCOLUL SILVIC LUNCA TIMIȘULUI.

